[{"text_idx": "#000000", "text": "Coronafeirws: Straeon o'r rheng flaen"}, {"text_idx": "#000001", "text": "Ar Ddiwrnod yr Arwyr mae BBC Cymru yn dathlu gwaith a chyfraniad ein gweithwyr allweddol yng Nghymru yn ystod cyfnod coronafeirws."}, {"text_idx": "#000002", "text": "O nyrsys i ofalwyr, paramedics i feddygon, mae nifer ohonynt ar y rheng flaen yn wynebu'r pandemig ac yn gweithio er gwaetha'r risg o ddal y feirws yn eu gwaith bob dydd."}, {"text_idx": "#000004", "text": "Disgrifiad o\u2019r llun, Erin Bryfdir, ar y dde, yn ei siwt diogelwch"}, {"text_idx": "#000006", "text": "'Da ni wedi bod yn cael hyfforddiant ychwanegol yngly\u0302n a\u0302'r coronafeirws ac mae'r ysbyty wedi paratoi yn drylwyr iawn - archebu ventilators ychwanegol ac ati."}, {"text_idx": "#000007", "text": "Mae ofn gyda fi bod fi'n cario fe no\u0302l at fy nheulu achos dw i'n byw adre - dw i'n newid i ddillad fy hun cyn gadael yr ysbyty ac yn golchi dillad yn streit i leihau'r risg."}, {"text_idx": "#000009", "text": "Achos bod fi yn yr adran argyfwng mae'r cleifion yn dod fewn yn sa\u0302l so 'da ni'n sganio symptomau nhw a rhoi nhw lawr fel suspected covid-19."}, {"text_idx": "#000012", "text": "Mae pawb mewn hwyliau da ar shifft ac mae pawb yn gwneud yn siw\u0302r bod nhw'n cefnogi ei gilydd yn fwy na arfer."}, {"text_idx": "#000014", "text": "Mae'n gyfnod anodd i bobl sy' wedi symud allan o'u cartref a dal i weithio yng nghanol y pandemig - dw i'n siw\u0302r ei fod yn effeithio ar bobl yn feddyliol."}, {"text_idx": "#000015", "text": "Ond daw eto haul ar fryn."}, {"text_idx": "#000016", "text": "Mae staff yr adran argyfwng i gyd yn eitha' tough ac mae llawer yn offloadio wrth ddreifio adref."}, {"text_idx": "#000017", "text": "'Da ni'n gwisgo masg, menig, ffedog a visor. 'Di o ddim yn gyfforddus ac mae'n afiach cael masg ar dy wyneb drwy'r dydd ond be' 'di gwisgo masg os ydy o'n helpu chdi ac yn lleihau'r risg bod ti'n lledaenu rhywbeth i'r claf?"}, {"text_idx": "#000019", "text": "Mae 'di bod yn sefyllfa ofnadwy o bryderus yn y Gwent ers dipyn o wythnosau. Nid pawb sy'n ennill y frwydr yn erbyn coronafeirws."}, {"text_idx": "#000023", "text": "Yn anffodus, dwi wedi cael profiad personol o ddal y feirws fy hun. O'n i i ffwrdd o'r gwaith am o leiaf pythefnos ac er gwaetha'r holl ansicrwydd roedd o mor braf cael ail-ymuno ac ail-gydio yn fy ro\u0302l ar y rheng flaen a bod yn rhan o'r teulu mawr sydd yn y Gwent ar hyn o bryd. 'Da ni yn dod drwyddi hefo'n gilydd."}, {"text_idx": "#000024", "text": "Fe ddaw haul ar fryn - dyna sy'n fy nghadw i fynd."}, {"text_idx": "#000027", "text": "Disgrifiad o\u2019r llun, Sam yn ei wisg diogelwch"}, {"text_idx": "#000028", "text": "Dwi newydd ddod adre ar o\u0302l gweithio 60 awr ar y ward wythnos yma. Mae llawer o staff i ffwrdd efo Covid ar y funud a dwi'n trio helpu'r ward cymaint dwi'n gallu."}, {"text_idx": "#000029", "text": "Dwi'n gorfod gwisgo PPE llawn am y rhan fwyaf o'r diwrnod. Mae'n amddiffyn ni ond yn gadael marciau ar draws yr wyneb - mae'n nhrwyn i dal yn goch."}, {"text_idx": "#000030", "text": "Wnaeth y ward droi yn ward Covid yn sydyn iawn pan ddaru'r pandemig gychwyn er mwyn copio efo'r holl bobl sa\u0302l oedd yn dod i mewn i'r ysbyty. Oedd o'n frawychus i gychwyn ond wnaeth y ti\u0302m ddod at ei gilydd a delio gyda'r sefyllfa a jyst cario mlaen."}, {"text_idx": "#000034", "text": "Ond dwi'n gwybod bod rhaid dilyn canllawiau'r llywodraeth er mwyn ein amddiffyn ni a phawb o'n cwmpas ni. Ma lot o bobl yn asymptomatic efo Covid ac yn gallu lledaenu'r feirws mor hawdd heb yn wybod. Pli\u0302s glynwch wrth y canllawiau."}, {"text_idx": "#000035", "text": "Ar ddiwrnodau anodd rwy' mor falch bod ti\u0302m anhygoel tu o\u0302l i fi. Ry'n ni'n codi calonnau'n gilydd ac yn edrych allan am ein gilydd oherwydd rwy'n siw\u0302r bod lot yn dioddef gyda'u iechyd meddwl ar hyn o bryd."}, {"text_idx": "#000037", "text": "Mae Ceri Jones yn gweithio i wasanaeth ambiwlans Cymru fel technegydd meddygol brys. Mae'n paratoi i fynd no\u0302l i'r rheng flaen ar o\u0302l gwella o Covid."}, {"text_idx": "#000039", "text": "Pythefnos yn o\u0302l tra o'n i ar shifft fe ddechreues i deimlo'n sa\u0302l. O'dd gen i gur yn fy mhen, o'n i'n teimlo'n oer ac yn boeth ac o'dd pob man yn brifo drosta fi fel mod i newydd redeg marathon."}, {"text_idx": "#000040", "text": "Erbyn y nos Wener o'n i wedi dechre tagu. O'n i'n teimlo'n wan ac yn methu cerdded ymhell heb fod yn fyr o wynt ac aeth fy nhymeredd i i fyny i'r 40au."}, {"text_idx": "#000041", "text": "Es i i'r ysbyty bore dydd Llun a fan'na o'n i am dri diwrnod yn derbyn triniaeth. Wnaethon nhw gadarnhau bod gen i Covid. Dwi'n 29, yn berson ffit ac yn iach ac i glywed bod gen i pneumonia - wnaeth hynny fy nychryn i."}, {"text_idx": "#000042", "text": "Does dim llawer yn fy nychryn i - ond fe wnaeth hynny."}, {"text_idx": "#000044", "text": "Yn amlwg, ma' knock-on effect ar y gwaith hefyd a ma' nhw wedi bod un i lawr tra mod i i ffwrdd. Dwi wrth fy modd gyda fy ngwaith a nawr dwi'n teimlo fel person newydd ac yn edrych mlaen at gael mynd no\u0302l i'r front line."}, {"text_idx": "#000046", "text": "Mae Elian newydd gychwyn gweithio yno fel rhan o ymgyrch Helping Hands ar gyfer cyfnod coronofeirws."}, {"text_idx": "#000048", "text": "Ac hefyd clywed straeon fel stori Hannah, un o fy nghydweithwyr sy' methu gweld ei merch fach am fod ganddi asthma."}, {"text_idx": "#000050", "text": "Dim ond un achos o Covid-19 sy' wedi bod yn y cartref - cawson nhw eu hunan-ynysu a bu rhaid gofalu amdanynt yn y ge\u0302r cywir."}, {"text_idx": "#000052", "text": "Ni just yn gofalu ar o\u0302l ein gilydd - gwneud yn siw\u0302r bod ni'n cymryd munud pan fo angen ac yn amddiffyn ein hunain gyda'r menig, ffedogau a'r masgiau."}, {"text_idx": "#000053", "text": "Mae'n le inspiring i weithio. Cyn y gwaith yma o'n i'n berfformiwr yn byw yn Llundain ond dw i wedi dod adref i Gasnewydd ar gyfer y lockdown ac wedi neidio mewn i waith sy'n hollol newydd i fi. Mae'r bobl sy'n gwneud hyn trwy'r dydd, bob dydd i'r NHS yn hollol inspiring a dw i wedi teimlo'n humbled iawn."}, {"text_idx": "#000054", "text": "Chi'n mynd i'r cartref a bron yn anghofio am y coronofeirws achos mae pawb yn dangos gofal a chariad at ei gilydd."}, {"text_idx": "#000056", "text": "Dwi'n gweithio yn y ti\u0302m diogelu plant a ni fasa'r first port of call pan ma' unrhyw bryderon yn codi."}, {"text_idx": "#000064", "text": "Dwi'n reit lwcus o ran fy nhi\u0302m i. 'Da ni'n di\u0302m agos ac yn dipyn o ffrindiau ac er ein bod ni'n gweithio o adre nawr mae'n dda medru cadw mewn cysylltiad gyda group chats ar ddiwedd y dydd - yn enwedig pan ma' rhywun wedi cael diwrnod gwael."}, {"text_idx": "#000068", "text": "Prif StraeonDiffoddwyr ta\u0302n Gogledd Cymru yn bygwth streicCyhoeddwyd5 awr yn o\u0302lCyngor yn 'peryglu pobl ddall' gyda newidiadau ffyrddCyhoeddwyd22 awr yn o\u0302l'Balch fod gan fy mab opsiwn i ddod o hyd i'w dad'Cyhoeddwyd11 awr yn o\u0302l"}, {"text_idx": "#000079", "text": "Max Boyce yn 80: 'Un o'r bois'"}, {"text_idx": "#000082", "text": "Cysylltwch a\u0302 niTabledi a ffonau symudolHefyd yn Gymraeg"}]